🤔🤔🎶دكتور بتجيلي افكار سيئه بتطول الله والدين،بصلي وكل شيئ بس دايما من باب "اذا كان هناك جهنم فأنا مش عايزه ادخلها"،بفكر دايما انه الله سادي وانه خلقنا بدافع الزهق وافكار من النوع ده وبترعب لانه اذا الله موجود فعلا فانا هروح في داهيه بسبب افكاري دي..ازاي ابطل افكر بالشكل ده اذا كنت معنديش يقين؟
نحتاج أن نفرّق بين نوعين من الأفكار الشكيّة/الوجودية: ١- الأفكار المتفقة مع الذات: أنا بفكّر في الجزء العقدي وأنا واعي لده، ببحث وربما نتائج تفكيري تزعجني فأبحث مرة أخرى. --> هنا: دي أزمة وجودية وهتحتاج إنك تقعد مع باحث شرعي أو عالم وتتناقشوا في المسألة محل الشك. • ممكن تستعين بدكتور حسام الدين حامد، ود. عبدالله الشهري وغيرهم كتير. ٢- الأفكار غيرالمتسقة مع الذات: أفكار ملحّة ومتكررة، ومزعجة وبتسبب قلق نفسي/حصر، وبتخترق الوعي وبحاول أوقفها ومش بعرف. غالباً بيكون معاها وسوسة في شق آخر: وسوسة جنسية أو طهورية أو وسوسة الترتيب والعد أو وسوسة التأكّد والتطمن، وغيرها. • هنا احنا قدام اضطراب نفسي ومحتاج استشارة طبيب نفسي، وغالباً هنحتاج علاج نفسي وعلاج نفسدوائي. وأغلب الظن أنك بنسبة كبيرة من الشق الثاني.